फर्जी इनकम सर्टिफिकेट के मिले पांच सौ मामले
फर्जीइनकम सर्टिफिकेट देकर स्टाइपेंड हथियाने की कोशिश करने वाले छात्र-छात्राओं की संख्या लगातार बढ़ रही है। कल्याण विभाग द्वारा मामले की जांच में यह खुलासा हो रहा है। जांच में जो बातें सामने आई हैं, वह हैरत में डालने वाली हैं। अभी तक पांच सौ ऐसे छात्र-छात्राओं की सूची बनी है, जो अपने-अपने आवेदनों के फर्जी इनकम सर्टिफिकेट जमा किया है। इससे पहले 87 फर्जी सर्टिफिकेट पकड़ में आए थे। जिसकी एनआईसी द्वारा जांच कराई गई थी।
इधर, इस मामले में जिला कल्याण पदाधिकारी अराधना ने प्रथम चरण के 87 छात्र-छात्राओं को नोटिस जारी कर कहा है कि क्यों उनके खिलाफ कानूनी कार्रवाई की जाए। संबंधित स्टूडेंट्स को पांच जनवरी तक जवाब देना है। निर्धारित अवधि तक शोकॉज का जवाब नहीं मिलने की स्थिति में संबंधित छात्र-छात्राओं के खिलाफ प्रशासन की ओर से कानूनी कार्रवाई की जाएगी।
9 दिसंबर को छपी थी खबर
दैनिक भास्कर ने इस मामले को उजागर किया था। इसके बाद प्रशासन ने यह कार्रवाई की है। जांच में एक मामला ऐसा मिला जिसमें एक छात्रा द्वारा जमा इनकम सर्टिफिकेट पर पूर्व सीओ शहंशाह अली खान का हस्ताक्षर है। यह प्रमाण पत्र दो माह पूर्व बना है। जबकि खान का एक साल पूर्व ही अन्यत्र स्थानांतरण हो चुके हैं।
bho_Deva hin_Deva hin_Deva hin_Deva hin_Deva